# राजनीति बिज्ञान

**राजनीति विज्ञान** (अंग्रेजी: *political science*, *पोलिटिकल साइंस*), चाहे **राजनीतिशास्त्र**, राजनीति क अध्ययन करे वाला विज्ञान हवे। दुसरे शब्दन में, राजनीति विज्ञान (अंग्रेजी में कभी-कभी *पॉली साइ* भा *पोल साइंस* कहल जाला) एगो एकेडमिक बिसय हवे, जे राजनीति के वैज्ञानिक पक्ष के अध्ययन करे के प्रयास करेला। एहमें शासन व्यवस्था, सत्ता के ढाँचा आ इस्तेमाल, राजनीतिक गतिविधि, राजनीतिक विचार, राजनीतिक व्यवहार, आ एकरा से जुड़ल बिसय जइसे कि संविधान आ कानूनन के अध्ययन शामिल होला। एह क्षेत्र के विशेषज्ञ के राजनीति वैज्ञानिक कहल जाला।

राजनीतिक दर्शन (पोलिटिकल फिलासफी) से अलग, जे मुख्य रूप से मूल्य-आधारित (नॉर्मेटिव) दृष्टिकोण से राजनीति के मूल्यांकन करेला, राजनीति विज्ञान राजनीति के वास्तविक स्थिति के वर्णन आ व्याख्या पर जोर देला। ई विषय नैतिक निर्णय के तुलना में अनुभवजन्य प्रमाण (एम्पिरिकल एविडेंस) के अधिक महत्व देला।

राजनीति विज्ञान 19वीं सदी के बाद वाला दौर में एगो स्वतंत्र शैक्षणिक विषय के रूप में बिकसित भइल। एह पर अनुभववाद (एम्पिरिसिज्म) आ प्रत्यक्षवाद (पॉज़िटिविज्म) के गहिरा प्रभाव रहल। विश्वविद्यालयी शिक्षा के व्यावसायीकरण आ *अमेरिकन पॉलिटिकल साइंस एसोसिएशन* जइसन संस्थानन के स्थापना के साथे ई विषय इतिहास, दर्शन आ कानून नियर बिसय सभ से आपन अलग पहिचान बनवलस। 1950 के दशक में आइल व्यवहारवादी क्रांति (बिहेवियरल रिवोल्यूशन) राजनीति विज्ञान के विकास में बहुत महत्वपूर्ण भूमिका निभवलस। एह आंदोलन के बाद राजनीति वैज्ञानिक लोग राजनीतिक व्यवहार के निष्पक्ष आ तटस्थ दृष्टिकोण से वैज्ञानिक रूप में समझावे पर अधिक जोर देवे लागल। एह खातिर सर्वेक्षण, ऐतिहासिक विश्लेषण, सांख्यिकीय अध्ययन आ अनुभवजन्य परीक्षण जइसन मात्रात्मक अनुसंधान विधियन के ब्यापक रूप से इस्तेमाल होखे लागल।

## शाखा

राजनीति विज्ञान के आमतौर पर पाँच प्रमुख उपशाखन में बाँटल जाला:

राजनीतिक सिद्धांत (Political Theory)ई राजनीतिक समुदायन के आधार, मानव स्वभाव, आ सरकार के नैतिक भा दार्शनिक उद्देश्यन के अध्ययन करेला।
तुलनात्मक राजनीति (Comparative Politics)ई विभिन्न देशन के राजनीतिक व्यवस्था, संस्थान आ राजनीतिक विकास के तुलना आ विश्लेषण करेला।
अंतरराष्ट्रीय संबंध (International Relations)एहमें राष्ट्रन के बीच के संबंध, कूटनीति, वैश्विक संगठन (जइसे संयुक्त राष्ट्र) आ अंतरराष्ट्रीय कानून के अध्ययन कइल जाला।
लोक प्रशासन (Public Administration)ई सरकारी नीति के क्रियान्वयन आ सार्वजनिक कार्यक्रमन के प्रबंधन के अध्ययन करेला।
लोक नीति (Public Policy)ई सामाजिक समस्या सभ के समाधान खातिर बनावल गइल नीति सभ के निर्माण, मूल्यांकन आ प्रभाव के विश्लेषण करेला।
अंत में, संछेप में कहल जाय त, राजनीति विज्ञान सत्ता के उत्पत्ति, ओकर इस्तमाल, आ मानव व्यवहार तथा सामाजिक संगठन पर ओकरे प्रभाव के समझे के प्रयास करेला।

## बाहरी कड़ी

* IPSAPortal: Top 300 websites for Political Science Archived 27 फरवरी 2015 at the Wayback Machine
* Observatory of International Research (OOIR): Latest Papers and Trends in Political Science
* PROL: Political Science Research Online (prepublished research)

### प्रोफ़ेशनल संस्था सभ

* European Consortium for Political Research
* Institute for Comparative Research in Human and Social Sciences (ICR) in Japan
* International Association for Political Science Students
* International Political Science Association
* International Studies Association
* Midwest Political Science Association
* Political Studies Association of the UK
* Southern Political Science Association

### लाइबेरी गाइड

* Library. "Political Science". *Research Guides*. Michigan: University of Michigan. Archived from the original on 7 July 2014. Retrieved 15 February 2014.
* Library. "Political Science: A Resource Guide". *LibGuides*. Washington, D.C.: Library of Congress. Retrieved 6 February 2026.
* Bodleian Libraries. "Political Science". *LibGuides*. UK: University of Oxford. Archived from the original on 18 February 2014. Retrieved 15 February 2014.
* Library. "Politics Research Guide". *LibGuides*. New Jersey: Princeton University. Archived from the original on 23 July 2014. Retrieved 15 February 2014.
* Libraries. "Political Science". *Research Guides*. New York: Syracuse University. Archived from the original on 8 July 2014. Retrieved 15 February 2014.
* University Libraries. "Political Science". *Research Guides*. Texas: Texas A&M University. Archived from the original on 21 October 2014. Retrieved 15 February 2014.